b'\n_START_ARTICLE_\nAlfonsas Misiukas-Misi\xc5\xabnas\n_START_SECTION_\nBiografija\n_START_PARAGRAPH_\n1929 m. baig\xc4\x97 Vytauto Did\xc5\xbeiojo universitet\xc4\x85 ir 1929\xe2\x80\x931940 m. mok\xc4\x97 matematikos Roki\xc5\xa1kio gimnazijoje. 1946 m. baig\xc4\x97 Vilniaus universitete fizik\xc4\x85 ir \xc4\x97m\xc4\x97si mokslinio darbo. 1949 m. apgyn\xc4\x97 vien\xc4\x85 pirm\xc5\xb3j\xc5\xb3 fizikos ir matematikos moksl\xc5\xb3 kandidato (dabar \xe2\x80\x93 moksl\xc5\xb3 daktaro) disertacij\xc4\x85 tema "Cu-Al kieto tirpalo elektrin\xc4\x97 var\xc5\xbea" (vadovas Povilas Brazd\xc5\xbei\xc5\xabnas). Toliau t\xc4\x99s\xc4\x97 mokslin\xc4\xaf ir pedagogin\xc4\xaf darb\xc4\x85 Vilniaus universitete. Docentas nuo 1951 m._NEWLINE_1966\xe2\x80\x931974 m. vadovavo Astronomijos ir plazmos fizikos katedrai, 1974\xe2\x80\x931978 m. buvo pirmasis Astronomijos ir kvantin\xc4\x97s elektronikos katedros ved\xc4\x97jas. Paruo\xc5\xa1\xc4\x97 kelis moksl\xc5\xb3 daktarus._NEWLINE_Palaidotas Rokanti\xc5\xa1ki\xc5\xb3 kapin\xc4\x97se.\n_START_SECTION_\nMokslin\xc4\x97 veikla\n_START_PARAGRAPH_\nAlfonsas Misiukas-Misi\xc5\xabnas pl\xc4\x97tojo atom\xc5\xb3 spektroskopijos tyrimus, paskelb\xc4\x97 darb\xc5\xb3 apie temperat\xc5\xabros poveik\xc4\xaf spektro linij\xc5\xb3 pl\xc4\x97trai.'